**Narodna ortodoksna straža** (grčki: *Λαϊκός Ορθόδοξος Συναγερμός, Laikós Orthódoxos Synagermós* - ΛΑ.Ο.Σ), poznata i po svom akronimu **LAOS**, koji na grčkom znači narod, je partija grčkih radikalnih nacionalista i desničarskih populista. 

Partija se bori protiv razarajućih utjecaja globalizacije na grčko društvo, za tradicionalne pravoslavne vrijednosti, protiv stranaca i nacionalnih manjina i podržava euroskepticizam.

Historija
---------

### Osnivanje

Partiju je osnovao, njen današnji lider novinar Georgios Karatzaferis 2000. nekoliko mjeseci nakon što je izbačen iz Nove demokracije.

Odmah nakon osnivanja 2004. LAOS je osigurao podršku dviju manjih desnih partija; Helenističke partije i Partije Grčkih žena, a 2005. njemu se pridružio ultra nacionalistički Helenistički front.

*LAOS* nije uspio preskočiti izborni prag od tri posto na parlamentarnim izborima 2004. (dobio je 2,2 %), ali je na izborima za Evropski parlament održanim tri mjeseca kasnije dobio 4,12 % glasova i tako osvojio jedno mjesto u parlamentu. Na slijedećim izborima 2007. - partija je dobila 3,8 % i 10 mjesta u parlamentu, a na izborima za evropski parlament 2009. - LAOS je uspio osvojiti dva mjesta u Evropskom parlamentu, iste te godine na izborima za grčki parlament LAOS je dobio 5,63 % glasova, i tako dobio 15 poslaničkih mjesta.

Ideologija
----------

Prema tumačenju ideologa *Narodne ortodoksne straže*, klasična podjela na desnicu i ljevicu nakon završetka Hladnog rata više uopće ne postoji, jedino što je danas za ljude važno je njihov odnos prema globalizaciji, protiv koje se oni bore. 

Partijski lider Karatzaferis rekao je da ga jedino interesira patriotizam i socijalna solidarnost, bez obzira na to od kog to dolazi, odnosno da mu je svejedno ako se to zove komunizam, liberalizam ili socijalizam.

Glavni ciljevi *LAOS*-a su slijedeći:

* Spriječavanje ulaska Turske u Evropsku uniju
* Stroga kontrola imigranata izvan Evropske unije i deportacija svih ilegalnih imigranata.
* Protivljenje Evropskom ustavu i Lisabonskom ugovoru
* Nepriznavanje Republike Makedonije sve dok ona u svom imenu ima riječ *Makedonija*.
* Drastično smanjenje poreza, građanstvu i malim poduzetnicima.

Članstvo u međunarodnim organizacijama
--------------------------------------

*Narodna ortodoksna straža* je član poslaničke frakcije - Evropa slobode i demokracije u Evropskom parlamentu.

### Izborni rezultati od 2004. do 2009.

| Godina | Tip izbora | Broj glasova | Procent glasova | Broj poslanika u parlamentu |
| --- | --- | --- | --- | --- |
| 2004. |  Grčki parlamentarni izbori | 162 103 | 2.20% | 0 |
| 2004. |  Evropski parlamentarni izbori | 252 429 | 4.12% | 1 |
| 2007. |  Grčki parlamentarni izbori | 271 764 | 3.80 % | 10 |
| 2009. |  Evropski parlamentarni izbori | 366 615 | 7.15 % | 2 |
| 2009. |  Grčki parlamentarni izbori | 386 152 | 5.63 % | 15 |

Izvori
------

1. 1 2  Kostas Gemenis. „*The 2007 Parliamentary Election in Greece*" (engleski). Taylor & Francis. Pristupljeno 2. 05. 2012.
2. ↑  „Program LAOS (*Plaisio Theseon*)" (PDF). str. 1–96. Arhivirano iz originala na datum 2011-09-28. Pristupljeno 2. 05. 2012.

Vanjske veze
------------

* Službene stranice Narodne ortodoksne straže (`el`)
* Izborni rezultati (na portalu Grčkog ministarstva unutrašnjih poslova (`el`)

| * p
* r
* u
Grčke političke partije Grčka |
| --- |
| 
* Nova Demokracija (Grčka) (ND)
* Panhelenski socijalistički pokret (PASOK)
* Komunistička partija Grčke (KKE)
* Koalicija radikalne ljevice (SYRIZA)
* Narodna ortodoksna straža (LAOS)

 |